laion/Wikipedia-Exotic huggingface dataset:
טונה סקיליוס

טונה סקיליוס (בשוודית: Tone Sekelius; נולדה ב-16 ביולי 1997) היא זמרת שוודית. בפברואר 2017 הוציאה את סינגל הבכורה שלה, "Awakening", שהגיע למקום ה-89 במצעד הסוורייטופליסטן. בשנת 2021, במהלך ריאיון ל-Aftonbladet, יצאה מהארון כטרנסג'נדרית, וחשפה את שמה החדש, טונה. שמה הקודם היה תומאס. בשנת 2022 השתתפה במלודיפסטיבלן, הקדם השוודי לאירוויזיון 2022, עם השיר "My Way". הייתה זו הפעם הראשונה בה טרנסג'נדר מוצהר משתתף באירוע. היא הגיע למקום החמישי עם 84 נקודות. בשנה שלאחר מכן שבה לאירוע, עם השיר "Rhythm of My Show", ודורגה במקום ה-12 והאחרון עם 20 נקודות. מדיה וקבצים בנושא טונה סקיליוס בוויקישיתוף טונה סקיליוס, ברשת החברתית אינסטגרם טונה סקיליוס, ברשת החברתית טיקטוק טונה סקיליוס, סרטונים בערוץ היוטיוב טונה סקיליוס, במסד הנתונים הקולנועיים IMDb (באנגלית) טונה סקיליוס, באתר אפל מיוזיק (באנגלית) טונה סקיליוס, באתר ספוטיפיי טונה סקיליוס, באתר סאונדקלאוד (באנגלית) טונה סקיליוס, באתר Last.fm (באנגלית) טונה סקיליוס, באתר AllMusic (באנגלית) טונה סקיליוס, באתר MusicBrainz (באנגלית) טונה סקיליוס, באתר דיזר טונה סקיליוס, באתר Discogs (באנגלית) טונה סקיליוס, באתר Genius טונה סקיליוס, באתר טיידל (באנגלית) "Youtubestjärnan från Växjö kommer ut som transperson". Sveriges Radio. 22 בפברואר 2021. ארכיון מ-12 בפברואר 2022. נבדק ב-12 בפברואר 2022. {{cite news}}: (עזרה) "Thomas Sekelius byter namn till Tone – kommer ut som transperson". Aftonbladet. ארכיון מ-18 באפריל 2021. נבדק ב-12 בפברואר 2022. {{cite web}}: (עזרה) "Tone Sekelius: "Jag vill verkligen bli artist"". Dagens Nyheter. 12 בפברואר 2022. ארכיון מ-12 בפברואר 2022. נבדק ב-12 בפברואר 2022. {{cite web}}: (עזרה) Löwing, Joakim (29 בינואר 2022). "Tone Sekelius är första transpersonen i Mello: "Jag har alltid drömt om att bli artist"". Allas. ארכיון מ-12 בפברואר 2022. נבדק ב-12 בפברואר 2022. {{cite web}}: (עזרה) "Samira Manners: the singer giving Sweden's Melodifestivalen an English accent". The Local. 12 בפברואר 2022. ארכיון מ-12 בפברואר 2022. נבדק ב-12 בפברואר 2022. {{cite journal}}: (עזרה) "Loreen wins Melodifestivalen and will represent Sweden for a second time". ESCXTRA.com (באנגלית בריטית). 2023-03-11. נבדק ב-2023-03-20.
ויקטוריה יוהאנסון

ויקטוריה ונדלה יוהאנסון (בשוודית: Wiktoria Vendela Johansson; נולדה ב-8 בנובמבר 1996), הידועה בשמה הפרטי ויקטוריה, היא זמרת וכותבת שירים שוודית. התפרסמה בזכות השתתפותה במלודיפסטיבלן 2016, הקדם השוודי לתחרות הזמר של האירוויזיון, שם הגיעה למקום הרביעי. יוהאנסון נולדה ב-8 בנובמבר 1996 בברמהולט. בשנת 2011 השתתפה במלודיפסטיבלן לילדים, עם השיר "Jag behöver dig", שדורג במקום הרביעי. ב-30 בנובמבר 2015 נחשף כי יוהאנסון עתידה להשתתף במלודיפסטיבלן 2016 עם השיר "Save Me", שהגיע גם כן למקום הרביעי. לאחר מכן דובבה את דמותה של מואנה בסרט "מואנה". גם בשנת 2017 ביצעה את "As I Lay Me Down" באירוע המלודיפסטיבלן השנתי, והגיעה למקום השישי. באירוויזיון 2017 מסרה את ניקוד חבר השופטים השוודי. בשנת 2019 שבה לתחרות עם השיר "Not with Me", שהגיע למקום השישי. ב-30 באפריל 2021 הוציאה את "Need You to Know" והכריזה על פרסומו העתידי של אלבום הבכורה שלה. בשנת 2023 השתתפה פעם נוספת באירוע הקדם עם השיר "All My Life (Where Have You Been)", שלא הצליח להעפיל לגמר. מדיה וקבצים בנושא ויקטוריה יוהאנסון בוויקישיתוף ויקטוריה יוהאנסון, ברשת החברתית פייסבוק ויקטוריה יוהאנסון, ברשת החברתית אקס (טוויטר) ויקטוריה יוהאנסון, ברשת החברתית אינסטגרם ויקטוריה יוהאנסון, ברשת החברתית טיקטוק ויקטוריה יוהאנסון, סרטונים בערוץ היוטיוב ויקטוריה יוהאנסון, במסד הנתונים הקולנועיים IMDb (באנגלית) ויקטוריה יוהאנסון, באתר Rotten Tomatoes (באנגלית) ויקטוריה יוהאנסון, באתר אפל מיוזיק (באנגלית) ויקטוריה יוהאנסון, באתר ספוטיפיי ויקטוריה יוהאנסון, באתר סאונדקלאוד (באנגלית) ויקטוריה יוהאנסון, באתר Last.fm (באנגלית) ויקטוריה יוהאנסון, באתר AllMusic (באנגלית) ויקטוריה יוהאנסון, באתר MusicBrainz (באנגלית) ויקטוריה יוהאנסון, באתר דיזר ויקטוריה יוהאנסון, באתר Discogs (באנגלית) ויקטוריה יוהאנסון, באתר Songkick (באנגלית) ויקטוריה יוהאנסון, באתר Genius ויקטוריה יוהאנסון, באתר SecondHandSongs ויקטוריה יוהאנסון, באתר טיידל (באנגלית) "Melodifestivalaktuella Wiktoria: Jag blev retad i skolan". נבדק ב-13 בפברואר 2016. {{cite web}}: (עזרה) Escudero, Victor M. (30 בנובמבר 2015). "Sweden: Who will compete in Melodifestivalen 2016?". eurovision.tv. European Broadcasting Union. נבדק ב-17 בינואר 2016. {{cite web}}: (עזרה) Escudero, Victor M. (13 פבר' 2016). "Sweden: two more finalists in Melodifestivalen". eurovision.tv. EBU. {{cite web}}: (עזרה) Escudero, Victor M. (12 במרץ 2016). "Frans wins Melodifestivalen in Sweden". EBU. {{cite web}}: (עזרה) "Sweden:Robin Bengtsson wins Melodifestivalen!". eurovision.tv. 11 במרץ 2017. {{cite web}}: (עזרה) Gallagher, Robyn (12 באפריל 2017). "SWEDEN: MÅNS ZELMERLÖW TO CO-PRESENT SWEDISH COMMENTARY IN KYIV, WIKTORIA TO DELIVER POINTS". wiwibloggs.com. Wiwibloggs. {{cite web}}: (עזרה) Dahlander, Gustav (27 בנובמבר 2018). "Artisterna i Melodifestivalen 2019: Hela listan – så blir deltävlingarna". Gustavs expertblogg (בשוודית). SVT. אורכב מ-המקור ב-27 בנובמבר 2018. נבדק ב-27 בנובמבר 2018. {{cite web}}: (עזרה) "Wiktoria släpper powerballaden "Need you to know" och presenterar kommande debutalbum" (הודעה לעיתונות) (בשוודית). Sony Music. 30 באפריל 2021. נבדק ב-1 במאי 2021. {{cite press release}}: (עזרה)
ריטה גולדשטיין

מרגריטה (ריטה) גולדשטיין (נולדה ב-5 ביולי 1987) היא עיתונאית ישראלית והכתבת לענייני קולינריה בקשת 12. בנוסף מגישה את סדרת כתבות האוכל בתוכנית חי בלילה ואת פינת הקולינריה בתוכנית חדשות הבוקר של ניב רסקין, וחברה בפאנל התוכנית. כתבת ומראיינת במגזין הטלוויזיה אנשים. גולדשטיין בוגרת תואר ראשון במנהל עסקים ותקשורת ותואר שני בתקשורת ועיתונאות עם התמחות במדיה חדשה ואינטרנט, שני התארים מהאוניברסיטה העברית בירושלים. בשנת 2011 החלה לשמש כעיתונאית אוכל במוסף ז'ורנל של מעריב ובמקביל כתבה במגזין "את" ובמוספים שונים של מעריב. בשנים 2012 עד 2014 הייתה עיתונאית קולינריה באתר וואלה. בשנת 2020 שיחקה בסדרה הטבח. גולדשטיין מגישה סדרת כתבות אוכל המצולמות רחבי הארץ במסגרת התוכנית חי בלילה ובנוסף מגישה פינת קולינריה בקשת 12. היא משמשת כחברת פאנל קבועה בתוכנית חדשות הבוקר של ניב רסקין, כתבת ומראיינת במגזין הטלוויזיה "אנשים", מנחה מבזקים באתר "TVBEE" מבית מאקו, יוצרת ומגישה בבלוג ביקורות האוכל של מאקו, יוצרת ומנחה של התוכנית "חדשות האוכל של ישראל" ובנוסף היא כתבת האוכל של אתר האינטרנט מאקו מבית קשת. חיה במושב בעמק חפר עם בן זוגה ג'רמי יפה, ארט דיירקטור בסרטים ובסדרות טלוויזיה. ב-9 בספטמבר 2023 נולדה בתם הראשונה.[דרוש מקור] ריטה גולדשטיין, ברשת החברתית פייסבוק ריטה גולדשטיין, ברשת החברתית אינסטגרם ריטה גולדשטיין, ברשת החברתית טיקטוק ריטה גולדשטיין, סרטונים בערוץ היוטיוב ריטה גולדשטיין, במסד הנתונים הקולנועיים IMDb (באנגלית) ריטה גולדשטיין, במיזם "אישים" לתיעוד היצירה הישראלית לירן אוהלי, האישה שטעמה הכל: ריטה גולדשטיין מגיעה למדור "פה גדול", באתר ישראל היום, 14 בפברואר 2022 ריטה גולדשטיין, ‏יום האם, באתר ‏מאקו‏, 25 במאי 2023 יורות בשליח | ריטה וויטה מכתירות: המשלוח המוצלח ביותר אבר, נבדק ב-2024-03-04 ריטה גולדשטיין, באתר ניב עשת כהן – ייצוג יוצרים ואמנים ריטה גולדשטיין, במיזם "אישים" לתיעוד היצירה הישראלית לימור קלר, ‏מלא אנרגיות טובות: הבית הכפרי של ריטה גולדשטיין במושב, באתר ‏מאקו‏, 4 ביוני 2023 ריטה גולדשטיין בבשורה מרגשת – ולא, זו לא מסעדה חדשה, באתר אייס, 15 במאי 2023 ג'ונגל עירוני: בדירה היפה של ריטה גולדשטיין, באתר ‏מאקו‏, 2 ביולי 2020
קאנג'י (משקה)

קאנג'י (בהינדי: कांजी; באנגלית: Kanji) הוא משקה הודי שאינו אלכוהולי, הנחשב לנפוץ בצפון הודו ובמדינות תת-היבשת ההודית. טעמו של המשקה מתוק חמוץ וחריף והוא מופק מגזר מותסס, מים, סלק, זרעי חרדל, מלח, צ'ילי אדום ומפזרים בונדי בחלקו העליון של המשקה. נהוג לשתות את המשקה בכוס גדולה ולהגישו בפסטיבל ההולי. הקאנג'י דומה בטעמו למשקה השלגם הטורקי ויש לשתות את המשקה כאשר הוא קר או צונן. שרבט בראגה (משקה) חמיצה מדיה וקבצים בנושא קאנג'י בוויקישיתוף מתכון להכנת משקה קאנג'י, באתר Whiskaffair Dassana Amit, Kanji Recipe (Probiotic Drink), Dassana's Veg Recipes, ‏2021-05-26 (באנגלית אמריקאית) Holi 2023: 5 Best Kanji Recipes For Your Holi Feast Recommends, NDTV Food (באנגלית) आम का पन्ना Updated : Mar 10, 2017, 03:01 Pt, Reasons you should celebrate Holi with a glass of Kanji, BombayTimes
שלגם

שלגם (בטורקית: Şalgam) הוא משקה לפת שמקורו בעיר אדנה ונפוץ במישור צ'וקורובה. טעמו של המשקה מתוק, חמוץ וחריף והוא מופק מלפת מותססת, גזר, חומצת לימון, פלפל חריף, סלק, בורגול ומלח. המשקה הוזכר לראשונה במאה ה-16 על ידי הרופא והחוקר הצרפתי, פייר בלון. נהוג לשתות את המשקה בכוס גדולה ולהגישו בליווי איירן לאחר אכילת קבב ויש הנוהגים לערבב בין המשקאות. השלגם דומה בטעמו למשקה הקאנג'י ההודי ויש לשתות את המשקה כאשר הוא קר או צונן. שרבט בראגה (משקה) מדיה וקבצים בנושא שלגם בוויקישיתוף מתכון להכנת משקה שלגם, באתר Thespruceeats Traditional Turkish drinks | All About Turkey, www.allaboutturkey.com Nuray Güzeler, The Culinary Culture and Traditional Foods of Adana Province Turnip Juice (Şalgam Suyu) Recipe, Turkish Style Cooking, ‏2019-01-22 (באנגלית) Edmund O. von Lippmann, Geschichte der Rübe (Beta) als Kulturpflanze von den ältesten Zeiten an bis zum Erschienen von Achard's Hauptwerk (1809): Festschrift zum 75jährigen Bestande des Vereins der Deutschen Zuckerindustrie, Springer Verlag, 1971. (בגרמנית) Şalgam – Can’t Live Without It, Taking Tea in Turkey, ‏2013-04-17 (באנגלית) Erdir Zat, Rakı: Stets Neu, Stets Ganz BeI SIch (Almanca): Rakı: Stets Neu, Stets Ganz BeI SIch, Overteam Yayınları, ISBN 978-605-5058-09-8. (בגרמנית)
סטפן יוהנסן

סטפן מריוס יוהנסן (בנורווגית: Stefan Marius Johansen; נולד ב-8 בינואר 1991 בווארדה שבנורווגיה) הוא כדורגלן נורווגי המשחק בעמדת הקשר. יוהנסן גדל במחלקות הנוער של וארדה ובודה/גלימט. הוא ערך 30 הופעות ליגה במדי הקבוצה הבוגרת של בודה/גלימט במסגרת ליגת העל הנורווגית וליגת המשנה הנורווגית. ב-7 בדצמבר 2010 חתם יוהנסן בסטרומסגודסט מליגת העל הנורווגית החל מ-1 בינואר 2011. הוא ערך 67 הופעות ליגה במדי המועדון, בהן הבקיע שמונה שערים, ואף זכה פעם אחת באליפות נורווגיה. ב-15 בינואר 2014 חתם יוהנסן על חוזה לשלוש שנים וחצי בסלטיק מליגת העל הסקוטית. ב-26 בינואר ערך את הופעת הבכורה שלו במועדון, בניצחון 0–4 על היברניאן במסגרת המחזור ה-24 בליגה לעונת 2013/2014. ב-22 במרץ הבקיע את שער הבכורה שלו במועדון, בניצחון 0–3 על סנט מירן במסגרת המחזור ה-30 בליגה. בסך הכל ערך 73 הופעות ליגה והבקיע 12 שערים במהלך שתי עונות וחצי במועדון. הוא זכה שלוש פעמים באליפות סקוטלנד, ופעם אחת בגביע הליגה הסקוטית. ב-26 באוגוסט 2016 חתם יוהנסן על חוזה לשלוש שנים בפולהאם מהפוטבול ליג צ'מפיונשיפ. בסך הכל ערך 126 הופעות ליגה במדי המועדון במסגרת הפרמייר ליג והפוטבול ליג צ'מפיונשיפ, בהן הבקיע 19 שערים. ב-31 בינואר 2019 הושאל יוהנסן לווסט ברומיץ' אלביון מהפוטבול ליג צ'מפיונשיפ עד לתום עונת 2018/2019. ב-9 בפברואר ערך את הופעת הבכורה שלו במועדון, בניצחון 1-0 על סטוק סיטי במסגרת המחזור ה-31 בליגה. ב-9 במרץ הבקיע את שער הבכורה שלו במועדון, בתיקו 1-1 נגד איפסוויץ' טאון במסגרת המחזור ה-36 בליגה. בסך הכל ערך 14 הופעות ליגה במהלך תקופת ההשאלה, בהן הבקיע שני שערים. ב-26 בינואר 2021 הושאל יוהנסן לקווינס פארק ריינג'רס מהפוטבול ליג צ'מפיונשיפ עד לתום עונת 2020/2021. ב-1 בפברואר ערך את הופעת הבכורה שלו במועדון, בניצחון 1–2 על ווטפורד במסגרת המחזור ה-27 בליגה. ב-20 במרץ הבקיע את שער הבכורה שלו במועדון, בניצחון 1–2 על בורנמות' במסגרת המחזור ה-31 בליגה. בסך הכל ערך 21 הופעות ליגה במהלך תקופת ההשאלה, בהן הבקיע ארבעה שערים. ב-24 ביולי 2021 חתם יוהנסן על חוזה קבוע לשלוש שנים במועדון. ב-14 באוגוסט 2013 ערך יוהנסן את הופעת הבכורה שלו בנבחרת נורווגיה, בהפסד 2–4 לנבחרת שוודיה במשחק ידידות. במשחק זה הבקיע את שער הבכורה שלו בנבחרת. בסך הכל ערך יוהנסן 55 הופעות בנבחרת נורווגיה, בהן הבקיע ששה שערים. ב-10 במרץ 2021 הודיע יוהנסן על פרישה מהנבחרת. סטרומסגודסט אליפות נורווגיה (1): 2013 סלטיק אליפות סקוטלנד (3): 2013/2014, 2014/2015, 2015/2016 גביע הליגה הסקוטית (1): 2014/2015 מדיה וקבצים בנושא סטפן יוהנסן בוויקישיתוף סטפן יוהנסן, באתר Transfermarkt סטפן יוהנסן, באתר Soccerway סטפן יוהנסן, באתר BDFutbol סטפן יוהנסן, באתר WorldFootball.net סטפן יוהנסן, באתר National Football Teams סטפן יוהנסן, באתר FootballDatabase.eu Stefan Johansen klar for Godset באתר Drammens Tidende, ‏ 7 בדצמבר 2010 (בנורווגית) Stefan Johansen signs for Celtic באתר The Scotsman, ‏ 15 בינואר 2014 (באנגלית) ohansen Arrives – Fulham Football Club באתר הרשמי של פולהאם, 26 באוגוסט 2016 (באנגלית) West Brom: Jefferson Montero, Jacob Murphy and Stefan Johansen join on loan באתר BBC, ‏ 31 בינואר 2019 (באנגלית) Stefan Johansen joins QPR on loan באתר הרשמי של קווינס פארק ריינג'רס, 26 בינואר 2021 (באנגלית) Stefan Johansen completes QPR switch באתר הרשמי של קווינס פארק ריינג'רס, 24 ביולי 2021 (באנגלית) Stefan Johansen gir seg på landslaget באתר TV2, ‏ 10 במרץ 2021 (בנורווגית)
מריה אלמצרי

מריה אלמצרי (בערבית: ماريا المصري; נולדה ב-14 במרץ 2004) היא כדורגלנית ערבייה-ישראלית, המשחקת בעמדת החלוצה באס״א ת״א מליגת העל ובנבחרת ישראל. אלמצרי נולדה בישראל ב-14 במרץ 2004. בהיותה בת חודשיים עברה עם הוריה לקנדה, עד שהייתה בת 7, אז חזרה לישראל יחד עם משפחתה, לתל אביב-יפו. בעונות 2015/16-2017/18 שיחקה בקבוצת בנות אורתודוקסים יפו. בעונת 2017/18 קבוצת הנערות של הפועל פתח תקווה צירפה אותה לשורותיה ומשם הצטרפה לאקדמיית הכדורגל של ההתאחדות במכון וינגייט. בעונת 2018/19, כשהייתה בת 14 בלבד, ערכה אלמצרי את הופעת הבכורה שלה בליגת העל לנשים במדי האקדמיה לכדורגל מול בנות נתניה. ב-2020 הצטרפה למכבי כישרונות חדרה, במדיה שיחקה שתי עונות עד קיץ 2022. בקיץ 2022 הצטרפה לקבוצת גרנובל 38 מהליגה השנייה בצרפת. בינואר 2023 אחרי חצי שנה בצרפת חזרה לארץ והצטרפה לאס״א ת״א. בינואר 2024 חתמה אלמצרי בקבוצת טורבינה פוטסדאם מגרמניה. אלמצרי שיחקה במדי נבחרת ישראל בכדורגל נשים עד גיל 16. היא ערכה את הופעת הבכורה שלה במדי הנבחרת ב-9 באפריל 2019, בניצחון 1:0 על מולדובה בטורניר הפיתוח ברומניה. אלמצרי שיחקה מספר משחקים במדי נבחרת ישראל עד גיל 17. החל משנת 2022 היא חלק מסגל הנבחרת הצעירה עד גיל 19, כאשר את הופעת הבכורה במדי הנבחרת הצעירה הייתה בניצחון מול נבחרת אלבניה בליגת האומות לנערות שם כבשה צמד שניצח את המשחק. ב-2020, בגיל 16, זומנה לראשונה לסגל הנבחרת הבוגרת למשחק מול דנמרק במוקדמות אליפות אירופה. אלמצרי ערכה את הופעת הבכורה שלה בנבחרת ישראל ב-1 בספטמבר 2022, בניצחון 2:0 על בולגריה במוקדמות אליפות העולם. ב-2 בדצמבר 2023 כבשה את שער הבכורה שלה בנבחרת, בניצחון 6-1 על ארמניה במסגרת ליגת האומות 2023. בעונת 2021/2022 מריה אלמצרי זכתה בפרס תגלית העונה של ארגון השחקנים ואתר one. מריה אלמצרי, ברשת החברתית פייסבוק מריה אלמצרי, ברשת החברתית אינסטגרם מריה אלמצרי, ביישום טיקטוק פרופיל, באתר ההתאחדות לכדורגל בישראל פרופיל, באתר JSport פרופיל, באתר Soccerway פרופיל, באתר globalsportsarchive פרופיל, באתר Flashscore פרופיל, באתר worldfootball פרופיל, באתר uefa Rémy KILEDJIAN, GF38 : "C’est compliqué d’être loin de chez moi mais...", à la rencontre de Maria Almasri, internationale d'Israël, Le Dauphiné Libéré, ‏23 באוקטובר 2022 (ראיון עם אלמצרי) (בצרפתית) ליאור ברטל, ‏מריה אלמצרי, כוכבת העתיד של הכדורגל הישראלי: "רוצה לשחק בפ.ס.ז' או צ'לסי", באתר דבר העובדים בארץ ישראל, 2 במאי 2022 איתי קאשי וסילבי ז'אן, ‏הליגיונרית הבאה? "הפוטנציאל הכי גדול", באתר ערוץ הספורט, 6 בפברואר 2022 מריה אלמצרי, ברשת החברתית אינסטגרם דף משחק, באתר ההתאחדות לכדורגל ליאור ברטל, ‏ליגיונרית חדשה: שחקנית נבחרת ישראל, מריה אלמצרי, חתמה בגרנובל מצרפת, באתר דבר העובדים בארץ ישראל, 29 ביוני 2022 חלון ההעברות ינואר: השינויים בסגלי קבוצות ליגת העל והלאומית, באתר JSport, ‏11 בינואר 2023 ליאור ברטל, ‏מושבה ישראלית: מריה אלמצרי חתמה בטורבינה פוטסדאם הגרמנית, באתר דבר העובדים בארץ ישראל, 2 בינואר 2024 דף משחק, באתר ההתאחדות לכדורגל דף משחק, באתר ההתאחדות לכדורגל דף משחק, באתר ההתאחדות לכדורגל דף משחק, באתר ההתאחדות לכדורגל ההתאחדות לכדורגל בישראל - עמוד משחק, באתר ההתאחדות לכדורגל בישראל פלאביה שחקנית וזרת העונה, אלמסרי התגלית, באתר ONE‏, 11 במאי 2022
אזאטדין

אזאטדין (בלועזית: azatadine) היא תרופה מקבוצת תרופות האנטיהיסטמינים דור ראשון ואנטיכולינרגית שסונתזה לראשונה בשנת 1973 על ידי שרלינג-פלו, חברה פרמקולוגית אמריקאית לשעבר. היא נרשמה כפטנט ב-1967. שימושה נעצר לאחר התחלת שיווק של דסלורטדין ולוראטדין, ואישורי שיווקה בוטלו. מדיה וקבצים בנושא אזאטדין בוויקישיתוף Katelaris C (בדצמבר 1990). "Comparative effects of loratadine and azatadine in the treatment of seasonal allergic rhinitis". Asian Pacific Journal of Allergy and Immunology. 8 (2): 103–7. PMID 1982614. {{cite journal}}: (עזרה) Small P, Barrett D, Biskin N (בפברואר 1990). "Effects of azatadine, terfenadine, and astemizole on allergen-induced nasal provocation". Annals of Allergy. 64 (2 Pt 1): 129–31. PMID 1968324. {{cite journal}}: (עזרה)
יוסף זייברלינג

יוסף זייברלינג (בגרמנית: Josef Seiberling; ‏~1807 – כ"ה באדר ה'תרנ"ה, 20 במרץ 1895 בווינה) היה מחנך, צנזור ואיש ציבור יהודי באימפריה הרוסית. האחראי על המחלקה היהודית במשרד החינוך של האימפריה הרוסית, יורשו של לאון מנדלשטם בתפקיד זה. נולד בווילנה לר' יצחק בן מרדכי, רופא יהודי ליטאי, מהרופאים היהודים הבודדים שהשלימו את לימודיהם באוניברסיטה שפעלה בווילנה בשנים 1803–1833, אז עברה לקייב. אביו היה גם חוקר תורני וביאוריו לספר הערוך פורסמו כיובל אחר פטירתו בעיתונו של סמולנסקין "השחר" בידי שלמה רובין. זייברלינג למד באוניברסיטה גרמנית, התמנה כצנזור של ספרות עברית ויהודית בקייב והחזיק במשרתו זו כחמש עשרה שנים. אחרי פרישתו של לאון מנדלשטם מתפקיד האחראי על החינוך היהודי באימפריה הרוסית, התמנה זייברלינג לתפקיד זה ופעל בסנקט פטרבורג. שם נודע כפטרון של חוקרים משכילים יהודיים ידועים, בהם: זבולון פינטו, יצחק בר לווינזון אברהם בר גוטלובר ופרץ סמולנסקין. הוא פעל בשירות ממשלת רוסיה קרוב לשלושים שנה וזכה לארבעה עיטורי כבוד גבוהים. בעסקיו צבר הון רב וכשפרש לפנסיה, השיג אישור להפוך לנתין האימפריה האוסטרית והתיישב בווינה שבה נפטר. על מצבת קברו בבית הקברות היהודי הישן שבתוך בית הקברות המרכזי בווינה נחרת: בשלום פה ינוח איש יקר רוח גבר בגברים אשר לחם בקסתו נגד הצרים ויעץ נדיבות פני רוזני ארץ בעד עמו ואמונתו עמד בפרץ חקר ובקר ספרים ו...ם שונים והאמת והצדק על דגלו היו חונים שפת עבר הרים על ...שפות סופריה ודורשיה ... ... רפות אב היה ליתומים ולמו הכין בית וינטל וינשאם תמיד כשתילי זית כיוסף נתן בידי זהב על צוארו וקישורים וכיצחק אביו זרע ומצא מאה שערים ויגוע יוסף הד"ר בן ר' יצחק הד"ר מעיר ווילנא קרוב לשנת הצדיק להולדו ויאסף אל עמו ביום ד' כ"ה אדר תרנ"ה בוויען ת'נ'צ'ב'ה' kais. russ. Staatsrat, Ritter der Orden: St. Wladimir, St. Stanislaus, St. Anna II. u. III. Klasse איזידור זינגר ופיטר וירניק, ‏"זייברלינג, יוסף", במהדורת 1901–1906 של האנציקלופדיה היהודית (באנגלית) שלמה מנדלקרן, מכתבים מס"ט פעטרסבורג (ח), המגיד, 5 בספטמבר 1866.
אל פ'וחארי

אל פ'וחארי (בערבית: الفَخّاري, נקרא גם אל פוכרי) היא עיירה בדרום רצועת עזה, בנפת ח'אן יונס, 6 קילומטרים דרומית לח'אן יונס עצמה. העיירה יושבת בין ח'וזאעה לרפיח, בצד המזרחי של כביש מעבר סופה, מערבית לגבול עם ישראל. במפקד האוכלוסין של 1997 של הלשכה המרכזית הפלסטינית לסטטיסטיקה (PCBS), היא מנתה 2,616 תושבים, ועלתה ל-5,539 תושבים ב-2008, ולכ- 6,443 תושבים ב-2017. במהלך הבחירות המוניציפליות ב-2005, פת"ח והעצמאים זכו ברוב המושבים במועצת העירייה של אל-פוכרי. ראש המועצה הוא חסן אל-עמורי. שטח הקרקע הכולל של אל-פוכרי מורכב מ-4,767 דונם מתוכם 37.3% בנוי (רובם למגורים) ורוב היתר משמש למטרות חקלאיות. משמעות שמו של הכפר היא "יוצר כלי-החרס" או "שברי החרס". ייתכן והשם הערבי "פוחארי" מגיע מהמילה העברית "פֵחַר" (בארמית "פחָרָא") שמשמעותה יוצר כלי-חרס או כלי-חרס. מחקר מועט מאוד נעשה על ההיסטוריה של העיירה. כחלק מהסכמי שביתת הנשק בין ישראל למדינות ערב, העיירה אל-פוכרי, ביחד עם כל רצועת עזה, הועברה לידי מצרים, ונותרה תחת שלטון צבאי מצרי עד שנת 1967. העיירה, ביחד עם כל רצועת עזה, נכבשה על ידי צה"ל במלחמת ששת הימים, והועברה לשליטה צבאית ישראלית. מאז יישום תוכנית ההתנתקות בשנת 2005 לצה"ל אין גישה קרקעית לכפר ולציר מעבר סופה הנמצא בקרבתו. במהלך מבצע עופרת יצוקה, נהרסו על ידי צה"ל 13 בתים באל-פוכרי השייכים ל-85 בני אדם, כך על פי ארגון משמר זכויות האדם. בעקבות קרבת העיירה לגבול עם ישראל, בשנת 2019 התרחשו הפרות סדר על גדר ההפרדה באזור אל-פוכרי. בשנת 2019 האיחוד האירופי מימן הקמת מטמנת פסולת בעלות של 9 מיליון יורו באזור אל-פוכרי, שאמורה לשמש כמחצית מאוכלוסיית עזה. אל פ'וחארי, באתר www.jmcc.org קראו בכותר - לקסיקון ארץ ישראל, באתר kotar.cet.ac.il הבוקר: שני אירועים באזורים שונים ברצועת עזה, באתר חמ"ל האיחוד האירופי מימן הקמת מטמנת פסולת בעזה בהשקעה של 9 מיליון אירו, באתר infospot.co.il
קלתית

קלתית היא מאפה מבצק המשמש כבסיס למלית במגוון של מאכלים. המאפיינים העיקריים של קלתיות הן: טעם - קלתיות מתוקות או מלוחות. סוג הבצק - בצק עלים, בצק פריך, בצק פירורים. קשיות - מקלתיות קשות ששומרות על צורתן מחוץ לתבנית, דרך קלתיות פריכות שישברו עם הוצאתן מתבנית ועד קלתיות רכות ש"יפלו" בהוצאה מתבנית. ערך מורחב – בצק פריך התערובת הבסיסית לבצק הקלתית עשויה קמח מעורב עם שומן מוצק כחמאה או שורטנינג (אנ'), כשיחס הכמויות בין הקמח לשומן קובע את תכונות הקלתית. לתערובת הבסיסית ניתן להוסיף סוכר או מלח בישול, ביצה (נפוץ מאוד במטבח הצרפתי והאיטלקי) או מים (במטבח האמריקאי), אגוזים טחונים כקמח שקדים או אגוזי לוז טחונים. בשלב הראשון נחתך השומן ומעורבב אל החומרים היבשים של התערובת עד לקבלת מרקם המזכיר חול רטוב (תערובת זו נקראת בצק סאבלה (צר')). לאחר מכן מתווספים החומרים הרטובים (אם יש) והתערובת מעורבבת ונילושה (כיום מקובל באמצעות מעבד מזון) לישה קלה, תוך הימנעות מעיבוד יתר. הבצק שנוצר מקורר מחדש לקבלת מרקם מוצק (הנובע מקירור מרכיב השומן שבתוכו), לאחר מכן מרודד לעובי הרצוי, ומהודק לתבנית. בחלק מהמתכונים, עוברת הקלתית "אפייה עיוורת" לפני המילוי - אפייה חלקית שנועדה לייבש את הבצק לפני הצגת נוזלים נוספים, ולהבטיח זמן אפייה מספיק לבצק במקרה של מלית שדורשת זמן אפייה קצר מדי. בעת אפיה ללא מלית הבצק עשוי להתעוות - כי בצק פריך מתכווץ באפייה וכן בגלל כיסי אוויר. כיסי אוויר בבסיס גורמים להתנפחויות של תחתית הקלתית ויפריעו למלית, התכווצות פוגעת בגובה דפנות הקלתית ובמראה הכללי של המאפה. על מנת למנוע את ההתעוותות של הבצק נהוג לחורר את בסיס הקלתית עם מזלג לאחר ההידוק לתבנית, תהליך המאפשר לאוויר להשתחרר ועל ידי כך למנוע את ההתנפחויות בבצק. באפיה עיוורת מקובל גם להניח משקולות על הבצק (מעל נייר אפיה או נייר כסף). ניתן להשיג משקולות ייעודיות לכך, אך מקובל גם להשתמש בקטניות או באורז לא מבושלים. ניתן להכין קלתית בדרך פשוטה של רידוד בצק עלים, חיתוכו לצורת התבנית והידוקו אליה. עם זאת, מכיוון שקל לשלוט בתפיחה של בצק עלים, בצק זה יעיל במיוחד להכנת קלתית ללא שימוש בתבנית. התוצאה מושגת על ידי חיתוך הבצק לצורת הקלתית המבוקשת. לאחר מכן, חיתוך של השכבה העליונה בלבד של הבצק על מנת להפרידה ממרכז הקלתית, וחירור של שטח מרכז הקלתית. כתוצאה מכך, בזמן האפייה לא יתפח מרכז הקלתית אך הדפנות יתפחו ותתקבל צורת הקלתית, כשחיתוך השכבה העליונה מונע את "משיכתה" על ידי הדפנות התופחים ויצירת צורת חרוט הפוך. קלתית מבצק עלים לא עוברת אפייה עיוורת. קלתית פירורים מכינים מעוגיות טחונות מעורבות בשומן. את התערובת מהדקים לתחתית ולדפנות תבנית. על אף שלעיתים קלתית פירורים עוברת אפייה על מנת לייצב אותה, תכונתה הבולטת היא שהקלתית ראויה למאכל גם ללא אפייה. קלתיות משמשות כבסיס למאפים רבים כטארטים, מאפי פאי, קישים, עוגות ועוד. הקלתיות השונות יכולות לשמש לכל מטרה שהיא, אולם בשל תכונותיהן השונות ישנם שימושים נפוצים במיוחד לפי סוג המלית: בצק פריך שימושי ביותר למליות רויאל, מליות נוזליות ואפויות. בצק עלים מאפשר עבודה ללא תבנית כלל, ונפוץ יותר במליות שאינן מאוד נוזליות כאלה המבוססות על בשר טחון, מחית ירקות וכדומה. בצק פירורים מאפשר הכנת מאכלים שאינם דורשים אפייה, ובפרט קינוחים הכוללים פירות וגבינה. מדיה וקבצים בנושא קלתית בוויקישיתוף חן שוקרון, ‏בצק פריך: המדריך המלא, באתר ‏מאקו‏, 2 בינואר 2012 מה ההבדלים בין טארט, קיש ופאי? ערוץ האוכל, באתר החיים הטובים